Diari Oficial de la Generalitat Valenciana


Sumari del DOGV 5368, del 17-10-2006 (2006/10148)

Informació pública del concurs i l'extracte de bases particulars del PAI de la UE 1, sòl industrial de les normes subsidiàries de la Pobla Tornesa.
---------------------------------------------------------------------------------------------------------------------------------------------------

### Dades del document

Número de DOGV
:   5368

Data del DOGV
:   17-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/10863


Data del document
:   02-08-2006

Organisme emissor
:   Ajuntament de la Pobla Tornesa

Tipus de document
:   Anunci

Descriptors 

:   * Pobla Tornesa, la
    * contracte d'obres

Informació pública del concurs i l'extracte de bases particulars del PAI de la UE 1, sòl industrial de les normes subsidiàries de la Pobla Tornesa. [2006/A10898]  
El Ple de l'Ajuntament de la Pobla Tornesa, en la sessió del dia 5 de juliol del 2006, ha acordat l'obertura de procediment de concurs per a l'adjudicació del programa d'actuació integrada de la unitat d'execució UE I.2 de sòl industrial, així com les bases particulars que han de regir-lo, i es procedeix, d'acord amb el que estableix l'article 132 de la Llei Urbanística Valenciana, a publicar l'anunci del concurs i l'extracte de les bases particulars, amb el contingut que s'hi indica, havent-se remés prèviament l'anunci al Diari Oficial de la Unió Europea el dia 2 d'agost del 2006.  
1. Entitat local adjudicatària  
Ajuntament de la Pobla Tornesa; plaça de l'Ajuntament, 1, la Pobla Tornesa, 12188 (Castelló). Telèfon 115 34 81 93; fax 964 33 80 03; correu electrònic: zhhjuwid.fvvoraavaa@au.rnl.un.  
2. Bases  
Bases generals per a l'adjudicació de programes d'actuació integrada, aprovades per l'Acord plenari de 7 de juny del 2006 i publicades en el Butlletí Oficial de la Província de Castelló de 27 de juny del 2006; bases particulars del programa d'actuació integrada UE I.2, aprovades per Acord plenari de 5 de juliol del 2006 i de les quals es publica ací un extracte. Ambdós documents estaran a disposició dels interessats, que podran obtenir-ne una còpia dirigint-se a l'Ajuntament de la Pobla Tornesa, a l'adreça indicada en l'apartat 1.  
3. Lloc, idioma i termini de presentació  
Registre General de l'Ajuntament de la Pobla Tornesa; idioma, espanyol; data límit de presentació de proposicions: 3 de novembre del 2006, inclusivament.  
4. D'acord amb el que estableix l'article 122 de la LUV, la solvència econòmica i financera de l'urbanitzador s'acreditarà per un informe d'institucions financeres o un justificant de l'existència d'una assegurança d'indemnització per riscos professionals.  
La solvència tècnica i professional s'acreditarà per qualsevol dels mitjans que estableix l'article 123 de la Llei Urbanística Valenciana.  
5. Documentació que cal presentar  
. Documentació del sobre B: documentació acreditativa de la personalitat del licitador, capacitat, solvència i altres, d'acord amb el que estableix l'article 11 de les bases generals.  
. Documentació sobre A: inclourà dos sobres, d'acord amb el que disposa l'article 11 de les bases generals: Sobre A.1: documentació integrant de l'alternativa tècnica, a què es refereix l'article 126 de la Llei Urbanística Valenciana i 12 de les bases generals per a l'adjudicació de programes. Sobre A.2: documentació integrant de la proposició juridicoeconòmica, d'acord amb els articles 127 LUV i 13 de les bases generals.  
El concursant haurà de sotmetre a informació pública la documentació esmentada pel termini d'un mes, d'acord amb el que estableix l'article 134 de la LUV.  
6. S'admetran variants en els termes que estableixen les bases particulars.   
7. Criteris d'adjudicació i valoració  
a) Corresponents a l'alternativa tècnica: 40% de la puntuació total, d'acord amb el que estableixen els articles 312.2.c i 312.3 del Reglament d'Ordenació i Gestió Territorial i Urbanística.  
Els criteris de valoració de l'alternativa tècnica i la seua puntuació serà la que segueix, sobre un total de 100 punts:  
· La qualitat tècnica de l'ordenació proposada: fins a 50 punts (50% del total).  
· La resolució adequada de la integració de l'actuació al seu entorn i la millor estructuració de dotacions públiques i d'espais lliures: fins a 20 punts (20% del total).  
· La qualitat tècnica de les resolucions proposades per a la urbanització: 10 punts (10% del total).  
· Inversió en programes de restauració paisatgística o d'imatge urbana dins de l'àmbit del programa, com a objectius complementaris seus, d'acord amb les directrius que estableixen els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge: 10 punts (10% del total).  
· Termini d'execució del programa d'actuació integrada: 5 punts (5% del total).  
· Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts (2% del total).  
· Compromisos addicionals assumits voluntàriament i a càrrec seu per l'urbanitzador: 2 punts (2% del total).  
· Mitjans per al control de cada una de les prestacions que constitueixen l'objecte del programa: 1 punt (1% del total).  
· Per a procedir a la valoració de la proposició juridicoeconòmica, les propostes d'alternativa tècnica presentades hauran d'obtindre una puntuació mínima de 75 punts.  
b) Corresponents a la proposició juridicoeconòmica: 60% de la puntuació total, d'acord amb l'article 312.2.c del ROGTU.  
Els criteris de valoració de la proposició juridicoeconòmica i la seua puntuació serà la que es diu tot seguit sobre un total de 100 punts:  
· Import de les càrregues d'urbanització, expressades en euro per metre quadrat d'edificabilitat: 35 punts (35% del total).  
· Valoració dels terrenys a l'efecte de fixar el coeficient de canvi per a pagament en espècie: 20 punts (20% del total).  
· Menor proporció de solars que hagen de ser posats a disposició de l'urbanitzador per mitjà de reparcel·lació forçosa com a retribució a càrrec de tercers amb els qui no tinga contracte suficient: 20 punts (20% del total).  
· Major proporció de terrenys propis o associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa: 20 punts (20% del total).  
· Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 5 punts (5% del total).  
6. Garantia provisional: 8578,01 euros.   
7. Garantia definitiva: 42.890,06 euros.   
La Pobla Tornesa, 2 d'agost de 2006.. L'alcalde: Carlos Selma Miguel.